**JELGAVAS PILSĒTAS PAŠVALDĪBAS 2020.GADA 28.MAIJA**

**SAISTOŠO NOTEIKUMU NR.20-26**

**„PAR BRAUKŠANAS MAKSAS ATVIEGLOJUMIEM IZGLĪTOJAMAJIEM JELGAVAS PILSĒTAS SABIEDRISKAJĀ TRANSPORTĀ”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | **Saistošie noteikumi (turpmāk – noteikumi) paredz, ka Jelgavas pilsētas pašvaldības administratīvajā teritorijā dzīvesvietu deklarējušais vispārējās vai profesionālās izglītības iestāžu klātienes izglītojamais mācību gada laikā var saņemt braukšanas maksas atvieglojumu Jelgavas pilsētas sabiedriskajā transportā 100% apmērā no braukšanas maksas,** nepārsniedzot 4 braucienus dienā. Minētā atvieglojuma saņemšanai tiek izmantota Jelgavas pilsētas skolēna apliecība, ja izglītojamais mācās Jelgavas pilsētas pašvaldības izglītības iestādē, bet, ja izglītojamais mācās citas pašvaldības izglītības iestādē, atvieglojumu saņemšanai izmantojama Jelgavas pilsētas iedzīvotāja karte. |
| 2.Projekta nepieciešamības pamatojums | Noteikumi ir nepieciešami, lai realizētu Jelgavas pilsētas pašvaldības brīvprātīgo iniciatīvu, paredzot braukšanas maksas atvieglojumus Jelgavas pilsētas sabiedriskajā transportā **izglītojamajam, kurš mācās Jelgavas pilsētas pašvaldības vai citas pašvaldības vispārējās vai profesionālās izglītības iestādē un savu pamata dzīvesvietu ir deklarējis Jelgavas pilsētas administratīvajā teritorijā.** |
| 3.Informācija par plānoto projekta ietekmi uz pašvaldības budžetu | Noteikumu realizēšanai tiek plānoti naudas līdzekļi pašvaldības 2020.gada budžetā 269 250 *euro*. |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Noteikumi nodrošina iespēju izglītojamajiem, kuru dzīvesvieta deklarēta Jelgavas pilsētas pašvaldības administratīvajā teritorijā, apmeklēt izglītības iestādi pēc brīvas izvēles. Sekmē izglītības kvalitāti un paplašina katra obligātā izglītības vecuma bērna un jaunieša individuālās iespējas atbilstoši interesēm apgūt interešu izglītību. |
| 5.Informācija par plānoto projekta ietekmi uz administratīvajām procedūrām | Noteikumu izpildi nodrošinās Jelgavas pilsētas pašvaldības iestāde „Jelgavas izglītības pārvalde”, izglītības iestādes un sadarbības partneris SIA “Jelgavas autobusu parks”. |
| 6.Informācija par konsultācijām ar privātpersonām | Noteikumu projekts apspriests ar izglītības iestāžu vadītājiem un sadarbības partneri SIA „Jelgavas autobusu parks.” |

Jelgavas pilsētas domes priekšsēdētājs A. Rāviņš